CELEX: 32000R0452
Language: ro
Date: 2000-02-28 00:00:00
Title: Regulamentul (CE) nr. 452/2000 al Comisiei din 28 februarie 2000 de aplicare a Regulamentului (CE) nr. 530/1999 al Consiliului privind statistica structurii câștigurilor salariale și a costurilor forței de muncă în legătură cu raportul privind calitatea statisticilor referitoare la costurile forței de muncă (Text cu relevanță pentru SEE)

05/Volumul 05
            
            
               RO
            
            
               Jurnalul Ofícial al Uniunii Europene
            
            
               185
            
         32000R0452
   
               L 055/53
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 452/2000 AL COMISIEI
   
   din 28 februarie 2000
   de aplicare a Regulamentului (CE) nr. 530/1999 al Consiliului privind statistica structurii câștigurilor salariale și a costurilor forței de muncă în legătură cu raportul privind calitatea statisticilor referitoare la costurile forței de muncă
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 530/1999 al Consiliului din 9 martie 1999 privind statistica structurii câștigurilor și costurilor forței de muncă (1) și, în special, articolul 11 ,
   întrucât:
   
               (1)
            
            
               În conformitate cu dispozițiile articolului 11 din Regulamentul (CE) nr. 530/1999, sunt necesare măsuri de punere în aplicare privind evaluarea calității și conținutul raportului de calitate.
            
         
               (2)
            
            
               Măsurile prevăzute de prezentul regulament sunt în conformitate cu avizul emis de Comitetul pentru programul statistic, constituit prin Decizia 89/382/CEE, Euratom a Consiliului (2),
            
         ADOPTĂ PREZENTUL REGULAMENT:
   Articolul 1
   Criteriile de evaluare a calității și conținutul raportului privind calitatea
   Criteriile de evaluare a calității și conținutul raportului de calitate menționat la articolul 10 din Regulamentul (CE) nr. 530/1999 sunt prevăzute în anexa la prezentul regulament.
   Articolul 2
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 februarie 2000.
      
         
            Pentru Comisie
         
         Pedro SOLBES MIRA
         
         
            Membru al Comisiei
         
      
   
   
      (1)  JO L 63, 12.3.1999, p. 6.
   
      (2)  JO L 181, 28.6.1989, p. 47.
   ANEXĂ
   Criteriile de evaluare a calității și conținutul raportului
   Privind calitatea statisticilor costurilor forței de muncă
   Amânarea transmiterii raportului
   Raportul privind calitatea se transmite în cel mai bun caz împreună cu fișierele de date și cel mai târziu la 24 de luni după încheierea perioadei de referință pentru care au fost culese datele.
   PERIOADA DE TRANZIȚIE
   Introducerea rapoartelor privind calitatea constituie o noutate în sistemul statistic european. De aceea, se admite că autoritățile statistice naționale trebuie să-și adapteze treptat instrumentele, cunoștințele și resursele pentru acest tip de raportare. Prin urmare, conținutul raportului privind calitatea ce se prezintă mai jos prevede unele categorii opționale pentru primul raport de calitate care urmează a fi furnizat pentru anul de referință 2000 în problema costurilor forței de muncă. Fezabilitatea și relevanța acestor categorii opționale vor fi analizate în temeiul informațiilor furnizate efectiv de către statele membre și al progresului general înregistrat în domeniul științei statistice. Această analiză trebuie să se desfășoare de către Eurostat și de autoritățile statistice naționale înaintea următoarei anchete în scopul de a se decide dacă categoriile opționale trebuie să rămână așa cum au fost concepute.
   DOMENIUL DE APLICARE
   Informațiile sunt solicitate cu o oarecare marjă, în măsura în care acest lucru este permis de derogările de la regulamentele Consiliului și de la regulamentele Comisiei. Aceste regulamente privesc statistica structurii costurilor forței de muncă și a câștigurilor salariale, ancheta privind forța de muncă, statistica afacerilor și a conturilor naționale. Același lucru este valabil și pentru caracteristicile opționale sau pentru defalcări.
   DIFUZAREA INFORMAȚIILOR CULESE PRIN RAPOARTELE DE CALITATE
   Componentele calității — relevanța, promptitudinea și punctualitatea, accesibilitatea, claritatea și caracterul complet — vor fi folosite în primul rând pentru scopurile interne ale sistemul de statistică european.
   Componentele precum exactitatea, comparabilitatea și coerența sunt de interes esențial pentru utilizatori. Informațiile vor fi difuzate utilizatorilor sub forma unor documente metodologice sau statistice.
   CONȚINUT
   
      Observație: Tabelele A, B și C și variabilele asociate (de exemplu A11, B1, D1,…) sunt definite în Regulamentul (CE) nr. 1726/1999 al Comisiei din 27 iulie 1999 privind aplicarea Regulamentului (CE) nr. 530/1999 al Consiliului privind statistica structurii câștigurilor salariale și a costurilor forței de muncă în legătură cu definirea și transmiterea de informații legate de costurile forței de muncă (1).
   1.   Relevanța
   
   Categorie opțională:
   
               —
            
            
               un rezumat cuprinzând descrierea utilizatorului, originea și satisfacerea necesităților utilizatorului și relevanța statisticii pentru utilizatori
            
         2.   Acuratețea
   
   2.1.   Erori de eșantionare
   
   2.1.1.   
         Probabilitate de eșantionare
      
   
   2.1.1.1.   Distorsiuni
   Categorie opțională:
   
               —
            
            
               distorsiunile rezultate din metoda de estimare, atunci când acestea sunt măsurabile
            
         2.1.1.2   Varianță
   
               —
            
            
               coeficienții de variație (2) defalcați potrivit structurii tabelelor A, B și C pentru:
               
                           —
                        
                        
                           costurile anuale ale forței de muncă pe salariat (D1/A11 + A121 + A131);
                        
                     
                           —
                        
                        
                           costurile orare ale forței de muncă (D1/B1);
                        
                     
         
               —
            
            
               coeficienții de variație defalcați potrivit structurii din tabelul A pentru:
               
                           —
                        
                        
                           B1 orele lucrate de toți salariații;
                        
                     
                           —
                        
                        
                           D1 compensarea salariaților;
                        
                     
                           —
                        
                        
                           D11 salarii (total);
                        
                     
         
               —
            
            
               metodologia folosită pentru estimarea varianței
            
         Categorii opționale:
   
               —
            
            
               coeficienți de variație defalcați conform structurii din tabelele B și C pentru:
               
                           —
                        
                        
                           B1 orele lucrate de toți salariații;
                        
                     
                           —
                        
                        
                           D1 compensarea salariaților;
                        
                     
                           —
                        
                        
                           D11 salarii (total).
                        
                     
         
               —
            
            
               coeficienți de variație defalcați conform structurii din tabelele A, B și C pentru:
               
                           —
                        
                        
                           A1 numărul total de salariați;
                        
                     
                           —
                        
                        
                           A11 + A121 + A131 număr total de salariați în echivalent cu normă întreagă.
                        
                     
         2.1.2.   
         Eșantionarea nonprobabilistică
      
   
   În cazul în care sunt folosite sursele existente, iar calcularea unui coeficient de variație nu este semnificativă, trebuie să se furnizeze în schimb o descriere a posibilelor surse care introduc lipsa de precizie.
   2.2.   Erori ce nu rezultă din eșantionare
   
   2.2.1.   
         Erori de încadrare:
      
   
   
               —
            
            
               descrierea principalelor probleme de clasificare eronată, aspecte de subacoperire și supraacoperire (3) întâlnite în colectarea de date;
            
         
               —
            
            
               metodele folosite pentru prelucrarea acestor eventuale erori.
            
         Categorii opționale:
   
               —
            
            
               rate de supraacoperire, subacoperire și clasificare greșită defalcate potrivit stratificării folosite pentru eșantionare.
            
         Informațiile solicitate pot fi derivate parțial din raportul de calitate privind registrul.
   
      Observație: În cazul în care se folosesc date administrative individuale, trebuie să se raporteze o analiză similară pe baza dosarului de referință administrativă.
   2.2.2.   
         Erori de măsurare și de prelucrare
      
   
   
               —
            
            
               Descrierea metodelor folosite pentru a reduce erorile de măsurare și prelucrare (4)
               
            
         Categorii opționale:
   
               —
            
            
               numărul de cazuri corectate pentru variabilele solicitate în tabelul A ca procentaj al unităților cu răspunsuri pentru variabila care se analizează;
            
         
               —
            
            
               ratele de eroare ale introducerii datelor sau codificării pentru variabilele următoare:
               
                           —
                        
                        
                           numărul de salariați;
                        
                     
                           —
                        
                        
                           salarii;
                        
                     
                           —
                        
                        
                           activitatea unității locale (diviziuni NACE Rev. 1);
                        
                     
                           —
                        
                        
                           regiuni (NUTS 1 – Nomenclatorul unităților teritoriale de statistică);
                        
                     
         
               —
            
            
               observații metodologice privind evaluarea (5) acestor rate.
            
         2.2.3.   
         Erori de nonrăspuns
      
   
   
               —
            
            
               rata de răspuns a unităților (6), totală și defalcată potrivit stratificării utilizate pentru eșantionare;
            
         
               —
            
            
               o descriere a metodelor pentru imputare și reponderare în caz de nonrăspuns.
            
         
      Observație: În cazul în care se folosesc date din surse individuale administrative, inexistența înregistrării în registrul administrativ sau a categoriei de date înlocuiește nonrăspunsul.
   Categorii opționale:
   
               —
            
            
               rata de răspuns pentru fiecare variabilă. Rata este raportul dintre numărul de răspunsuri pe categorie și numărul de respondenți din domeniul de aplicare;
            
         
               —
            
            
               o descriere a motivelor care au determinat nonrăspunsul și o evaluare a erorilor de nonrăspuns pentru una dintre întrebările importante din chestionar.
            
         2.2.4.   
         Erori ale modelului pentru care s-a optat
      
   
   
               —
            
            
               se raportează (7) în legătură cu eventuala folosire a următoarelor modele:
               
                           —
                        
                        
                           ajustarea anului fiscal la anul calendaristic;
                        
                     
                           —
                        
                        
                           includerea în domeniul de aplicare a întreprinderilor mici;
                        
                     
                           —
                        
                        
                           combinarea datelor din sursele administrative și din anchete.
                        
                     
         
      Observație: În cazul în care se folosesc date din surse individuale administrative, trebuie prezentate comentarii privind corespondența dintre conceptele administrative și conceptul statistic teoretic.
   3.   Termene și respectarea lor
   
   
               —
            
            
               termene-cheie pentru colectarea de date: de exemplu, termenul legal impus respondenților din statul membru, atunci când au fost trimise chestionare, scrisori de reamintire și de continuare și când s-a desfășurat activitatea de teren;
            
         
               —
            
            
               termene-cheie pentru faza de postcolectare a datelor: de exemplu, termene de începere și de încheiere pentru completitudine, verificări ale codificării și plauzibilității (congruența rezultatelor) și măsuri de protecție pentru nedivulgarea datelor;
            
         
               —
            
            
               date-cheie pentru publicare: de exemplu, când rezultatele preliminare și detaliate au fost calculate și difuzate.
            
         
      Observație: Punctualitatea transmiterii datelor către Eurostat se evaluează conform Regulamentului care specifică periodicitatea și întârzierile în transmiterea datelor.
   4.   Accesibilitate și claritate
   
   
               —
            
            
               un exemplar al publicației (publicațiilor);
            
         
               —
            
            
               informații privind rezultatele ce se trimit către unitățile de raportare incluse în eșantion (dacă se trimit);
            
         
               —
            
            
               informații privind planul de difuzare a rezultatelor (de exemplu, cui i se trimit rezultatele);
            
         
               —
            
            
               un exemplar al documentelor metodologice referitoare la statistica furnizată.
            
         5.   Comparabilitatea
   
   5.1.   Comparabilitatea în spațiu
   
   
               —
            
            
               comparația între conceptele naționale și conceptele europene trebuie raportată dacă există diferențe în special în ceea ce privește definirea unităților statistice, populația de referință, clasificările și definițiile variabilelor din rezultatele transferate. Când este posibil, diferențele trebuie cuantificate.
            
         
      Observație: Când clasificările și unitățile provin din registru, calitatea acestor informații trebuie să rezulte din raportul de calitate asupra registrului.
   5.2.   Comparabilitatea în decursul timpului
   
   
               —
            
            
               detalii privind modificările suferite de definiții, domeniu de aplicare sau metode și, dacă este posibil, o evaluare a consecințelor produse de eventuale modificări care nu pot fi neglijate.
            
         6.   Coerența
   
   
      Observație: Prezenta categorie are un dublu scop: de a informa utilizatorii în legătură cu diferențele conceptuale care există între unele surse de variabile care sunt foarte apropiate și care de obicei poartă același nume în publicațiile statistice și de a furniza informații privitoare la evaluarea modului în care se poate trece de la un concept la celălalt. Cel de al doilea scop este de a verifica dacă statisticile care sunt în principiu suficient de coerente din punct de vedere conceptual dau rezultate comparabile în cazul aceleiași populații de referință. Ținând seama de aceste scopuri, statisticile privind costul forței de muncă și alte statistici trimise către Eurostat trebuie să fie comparate prin raporturi adecvate folosind concepte practice și determinări naționale. De exemplu, ancheta privind forța de muncă (LFS) prezintă o definiție oarecum diferită a ocupării: în LFS, este măsurată ocuparea rezidenților; în vreme ce în anchetele privind costul forței de muncă, este măsurată ocuparea pe teritoriul național, un concept care este în concordanță cu conturile naționale și cu statisticile privind întreprinderile. Comparațiile trebuie de asemenea să țină seama că statisticile privind costurile forței de muncă se bazează pe întreprinderile cu mai mult de nouă salariați.
   6.1.   Coerența cu statisticile rezultate din ancheta privind forța de muncă
   
   Categorie opțională:
   
               —
            
            
               explicații privind diferențele principale apărute în raporturile dintre „numărul de salariați cu fracțiune de normă și numărul de salariați cu normă întreagă” și în raportul dintre „numărul mediu de ore efectiv lucrate de către salariații cu fracțiune de normă și numărul de ore efectiv lucrate” de către salariații cu normă întreagă în ambele surse. Ar fi utilă o vizualizare defalcată pe activități economice (NACE Rev.1, secțiunile C-K). Trebuie să se țină seama de acuratețea și de conceptele surselor.
            
         6.2.   Coerența cu statisticile structurale de întreprindere
   
   Regulamentul (8) privind statisticile structurale de întreprindere reglementează toate activitățile de piață în secțiunile C-K și M- din NACE Rev.1.
   Partea cea mai apropiată a ambelor surse este rezumată în tabelul de mai jos:
   
                
            
            
               Anchetă privind costurile forței de muncă
            
            
               Anchetă structurală în întreprinderi
            
         
               Serii
            
            
               Date regionale
            
            
               Statistici regionale anuale
            
         
               Unitatea statistică
            
            
               Unitate locală
            
            
               Unitate locală
            
         
               Activitățile acoperite
            
            
               NACE Rev. 1, secțiunile C-K cu excepția secțiunii J
            
            
               NACE Rev. 1, secțiunile C-K cu excepția secțiunii J
            
         
               Caracteristici
            
            
               D.11 salarii
               E1 unități locale, univers
            
            
               13 32 0 salarii
               11 21 0 număr de unități locale
            
         
               Defalcare pe activități
            
            
               NACE Rev.1, nivel de două cifre (diviziuni)
            
            
               NACE Rev.1, nivel de două cifre (diviziuni)
            
         
               Defalcare pe regiuni
            
            
               NUTS 1
            
            
               NUTS 1
            
         
               —
            
            
               Explicațiile privind diferențele principale ale acestor variabile care țin seama de acuratețea și conceptele fiecărei surse (defalcat prin diviziuni NACE Rev.1). Opțional, înscrieri în tabele prin NUTS 1 și grupări mai largi NACE Rev.1 (C-D-E, F, G-H, I-J-K).
            
         Categorii opționale:
   
                
            
            
               Tabelul de mai jos rezumă alte părți ale statisticilor care au putut fi comparate:
               
                            
                        
                        
                           Anchetă privind costurile forței de muncă
                        
                        
                           Anchetă structurală în întreprindere
                        
                     
                           Serii
                        
                        
                           Tabel B: statistici ale datelor naționale după clasa de mărime a întreprinderii
                        
                        
                           Statistici anuale ale întreprinderilor după clasa de mărime
                        
                     
                           Unitatea statistică
                        
                        
                           Unitatea locală
                        
                        
                           Întreprindere
                        
                     
                           Acoperirea activității
                        
                        
                           NACE Rev. 1, secțiunile C-E
                        
                        
                           NACE Rev. 1 secțiunile C-E
                        
                     
                           Caracteristici
                        
                        
                           A1 număr total de salariați
                           B1 ore lucrate de toți salariații
                           D11 salarii
                           D12 Contribuțiile sociale ale salariaților
                        
                        
                           16 13 0 număr de salariați
                           16 15 0 număr de ore lucrate de salariați
                           13 32 0 salarii
                           13 33 0 costuri legate de asigurări sociale
                        
                     
                           Defalcare pe activități
                        
                        
                           NACE Rev. 1 nivel cu două cifre (diviziune)
                        
                        
                           NACE Rev. 1 nivel cu două cifre (diviziune)
                        
                     
                           Defalcare pe clase de mărime
                        
                        
                           Mai puțin de 10 salariați (9) 10-49, 50-249, 250-499, 500-999, 1 000 și peste
                        
                        
                           Număr de persoane salariate: mai puțin de 10 salariați, 10-49, 50-249, 250-499, 500-999, 1 000 și peste
                        
                     
         
               —
            
            
               Explicațiile privind diferențele principale, ținând seama de acuratețea fiecărei statistici și de diferențe între concepte. Aceste comparații au putut fi înscrise în tabele încrucișate pe clase de mărime a întreprinderii și pe grupe largi NACE Rev.1.
            
         6.3.   Coerența cu conturile naționale
   
   Partea cea mai apropiată a ambelor surse este rezumată în tabelul de mai jos:
   
                
            
            
               Anchetă privind costurile forței de muncă
            
            
               Anchetă structurală de întreprindere
            
         
               Serii
            
            
               Tabel A date naționale
            
            
               Tabel 3: Tabele pe industrie, exercițiul financiar anual (10)
               
            
         
               Activități acoperite
            
            
               NACE Rev. 1, secțiunile C-O
            
            
               NACE Rev. 1, secțiunile C-O
            
         
               Caracteristici
            
            
               A1 număr total de salariați
               B1 ore lucrate de salariați
               D1 compensare a salariaților
               D11 salarii
            
            
               Salariați
               ore lucrate (11)
               
               D1 compensare a salariaților
               D11 salarii
            
         
               Defalcare a activității
            
            
               NACE Rev. 1, secțiune
            
            
               NACE Rev. 1, secțiune
            
         
               —
            
            
               Explicații privind diferențele principale, ținând seama de diferențele dintre concepte și acoperire și, dacă sunt disponibile, acuratețea fiecărei statistici;
            
         
               —
            
            
               comentarii referitoare la modul în care ancheta privind costul forței de muncă este o sursă pentru conturile naționale.
            
         7.   Exhaustivitate
   
   
               —
            
            
               Lista variabilelor și a defalcărilor, cerută de regulament, care nu sunt disponibile și motivele.
            
         
      (1)  JO L 203, 3.8.1999, p. 28.
   
      (2)  Coeficientul de variație este raportul dintre rădăcina pătrată a varianței evaluatorului față de valoarea anticipată. Se evaluează prin raportul dintre rădăcina pătrată a valorii estimate pentru varianța de eșantionare față de valoarea estimată. Estimarea varianței de eșantionare trebuie să țină seama de modelul de eșantionare.
   
      (3)  Supraacoperirea se referă fie la unități clasificate greșit care sunt în realitate în afara domeniului de aplicare (de exemplu, activitatea unității locale reale care nu se află în C-K NACE Rev. 1) sau la unități care nu există în practică.
   Sub-acoperirea se referă la unități (noi) care nu sunt cuprinse în baza de sondaj, fie prin înființare reală, fie prin defuzionări și la unități clasificate greșit. Economia subterană nu este cuprinsă.
   Clasificarea greșită se referă la clasificarea incorectă a unităților care aparțin populației țintă a anchetei.
   
      (4)  Erorile de măsurare sunt erorile care apar în timpul culegerii de date. Există o serie de surse ale erorilor de măsurare, inclusiv instrumentul de realizare a anchetei (forma de chestionar), persoana care răspunde la chestionar, sistemul de informații, modul de colectare a datelor și anchetatorul. Erorile de prelucrare sunt erori care apar în faze de prelucrare, după culegerea datelor, cum ar fi verificarea cheilor, editarea, extinderea și prelucrarea tabelelor.
   
      (5)  Măsurile ratelor de eroare pot fi obținute prin tehnici standard de control al calității, de exemplu prin verificarea calității subeșantionului de chestionare prelucrate (pentru a se verifica nivelul erorilor, fie pe parcursul fazei de verificare a cheilor, fie în timpul fazelor de prelucrare și editare de către personalul NSI).
   
      (6)  Rata este raportul dintre numărul de respondenți din domeniul de aplicare și numărul de chestionare trimise populației selectate.
   
      (7)  Comentariile trebuie să facă referire, de exemplu, la procedura de selectare a acestor modele (adică motivul pentru care a fost ales un model dat în defavoarea unor modele alternative), dacă eroarea de evaluare asociată a estimărilor corespunzătoare este relevantă, la elementele privind verificarea presupunerilor legate de model, testarea forței predictive a modelului prin folosirea de date statistice mai vechi, compararea rezultatelor generate de model cu date din alte surse asemănătoare, utilizarea de studii de verificare și de validare comparativă, teste de sensibilitate ale modelului față de estimările parametrilor, validarea intrărilor de date în cadrul modelului.
   
      (8)  JO L 14, 17.1.1997.
   
      (9)  Inaplicabil la ancheta din anul 2000.
   
      (10)  Eurostat (1997) program de transmitere a datelor ESA 95.
   
      (11)  Dacă există.